CELEX: 32021R0407
Language: bg
Date: 2020-11-03 00:00:00
Title: Делегиран регламент (ЕС) 2021/407 на Комисията от 3 ноември 2020 година за изменение на Регламент (ЕС) № 528/2012 на Европейския парламент и на Съвета за включване в приложение I към него на лимонена киселина като активно вещество (текст от значение за ЕИП)

9.3.2021   
               
               
                  BG
               
               
                  Официален вестник на Европейския съюз
               
               
                  L 81/15
               
            
         ДЕЛЕГИРАН РЕГЛАМЕНТ (ЕС) 2021/407 НА КОМИСИЯТА
         от 3 ноември 2020 година
         за изменение на Регламент (ЕС) № 528/2012 на Европейския парламент и на Съвета за включване в приложение I към него на лимонена киселина като активно вещество
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 28, параграф 1 от него,
         като има предвид, че:
         
                     (1)
                  
                  
                     Лимонената киселина беше оценена като съществуващо активно вещество в рамките на програмата за преглед, предвидена в член 89, параграф 1 от Регламент (ЕС) № 528/2012 и създадена с Делегиран регламент (ЕС) № 1062/2014 на Комисията (2).
                  
               
                     (2)
                  
                  
                     В съответствие с член 7, параграф 2 от Делегиран регламент (ЕС) № 1062/2014 становището на Европейската агенция по химикали („Агенцията“) беше прието на 16 февруари 2016 г. от Комитета по биоцидите (3), който взе предвид заключенията на оценяващия компетентен орган. В посоченото становище се стигна до заключението, че може да се очаква биоцидите от продуктов тип 2, съдържащи лимонена киселина, да изпълняват изискванията по член 5 от Директива № 98/8/ЕО на Европейския парламент и на Съвета (4), които изисквания са приложими за проучването на заявлението за одобрение на лимонена киселина в съответствие с член 90, параграф 2 от Регламент (ЕС) № 528/2012.
                  
               
                     (3)
                  
                  
                     Поради това с Регламент за изпълнение (ЕС) 2016/1938 на Комисията (5) лимонената киселина беше одобрена като активно вещество за употреба в биоциди от продуктов тип 2.
                  
               
                     (4)
                  
                  
                     В становището на Агенцията се стига до заключението, че лимонената киселина не поражда опасения и следователно отговаря на изискванията за включване в приложение I към Регламент (ЕС) № 528/2012.
                  
               
                     (5)
                  
                  
                     Като се вземе предвид становището на Агенцията, поради това е целесъобразно лимонената киселина да бъде включена в приложение I към Регламент (ЕС) № 528/2012 Тъй като лимонената киселина е оценена въз основа на досието за активното вещество, което отговаря на изискванията по член 11, параграф 1 от Директива 98/8/ЕО, лимонената киселина следва да бъде включена в категория 6 от приложение I към посочения регламент.
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 528/2012 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 ноември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 167, 27.6.2012 г., стр. 1.
         
            (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
         
            (3)  Становище на Комитета по биоцидите относно заявлението за одобрение на активното вещество: Лимонена киселина, продуктов тип: 2, ECHA/BPC/088/2016, прието на 16 февруари 2016 г.
         
            (4)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
         
            (5)  Регламент за изпълнение (ЕС) 2016/1938 на Комисията от 4 ноември 2016 г. за одобряване на лимонената киселина като съществуващо активно вещество за употреба в биоциди от продуктов тип 2 (ОВ L 299, 5.11.2016 г., стр. 54).
      
      
         
            ПРИЛОЖЕНИЕ
            В приложение I към Регламент (ЕС) № 528/2012 в категория 6 на списъка с активни вещества, посочени в член 25, буква а), се добавя следното вписване:
            
                        
                           ЕО номер
                        
                     
                     
                        
                           Име/група
                        
                     
                     
                        
                           Ограничения
                        
                     
                     
                        
                           Бележка
                        
                     
                  
                        „201-069-1
                     
                     
                        Лимонена киселина
                     
                     
                        Минимална степен на чистота на активното вещество (*1): 995 g/kg
                     
                     
                        CAS № 77-92-9
                     
                  
               (*1)  Посочената в тази графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.“